**Zmluva o dielo**

**„Obnova telocvične na ZŠ Turnianska“**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) (ďalej len „**Zmluva**“)

Medzi:

|  |  |
| --- | --- |
| **1) Objednávateľom:** | **Mestská časť Bratislava-Petržalka** |
| so sídlom: | Kutlíkova 17, 852 12 Bratislava |
| IČO: | 00 603 201 |
| DIČ: | 2020936643 |
| zastúpeným: | Ing. Jánom Hrčkom, starostom |
|  |  |
| bankové spojenie: | Prima banka Slovensko, a.s |
| IBAN: | SK41 5600 0000 0018 0059 9001 |
|  |  |
| (ďalej len „**Objednávateľ**“) |  |
|  |  |
| A |  |
|  |  |
| **2) Zhotoviteľom:** | [•] |
| so sídlom: | [•] |
| IČO: | [•] |
| DIČ: | [•] |
| IČ DPH: | [•] |
| zapísaným v: | Obchodnom registri vedenom Okresným súdom [•] |
|  | Oddiel: [•], Vložka č.: [•] |
| zastúpeným: | [•] |
|  |  |
| bankové spojenie: | [•] |
| IBAN: | [•] |
|  |  |
| (ďalej len „**Zhotoviteľ**“) |  |
| (Objednávateľ a Zhotoviteľ spolu ďalej ako „**Zmluvné strany**“ alebo jednotlivo „**Zmluvná strana**“) | |

**Preambula**

1. Objednávateľ má záujem na obnove veľkej a malej telocvične Základnej školy Turnianska 10, 851 07 Bratislava-Petržalka, pozostávajúcej z výmeny pôvodných drevených podláh a obkladov za nový športový certifikovaný podlahový systém a nový obklad z brezovej preglejky, odstránení starých malieb na stenách s následnou novou maľbou stien.
2. Objednávateľ za účelom financovania časti Ceny ako je nižšie špecifikovaná, podal žiadosť o poskytnutie finančného príspevku z Fondu na podporu športu v rámci Výzvy č. 2021/004 – Výstavba, rekonštrukcia a modernizácia športovej infraštruktúry.
3. Objednávateľ na obstaranie predmetu tejto Zmluvy použil postup verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“), ktorého úspešným uchádzačom sa stal Zhotoviteľ.
4. Zhotoviteľ vyhlasuje, že on ako aj ním zmluvne poverené tretie osoby sú odborne kvalifikovaní a spôsobilí k vykonávaniu predmetu Zmluvy podľa platných právnych predpisov a noriem.

Článok I.

Predmet Zmluvy

1. Zmluvné strany uzatvárajú túto Zmluvu, predmetom ktorej je záväzok Zhotoviteľa vykonať pre Objednávateľa dielo:

**„Obnova telocvične na ZŠ Turnianska“**

(ďalej len „**Dielo**“).

1. Zhotoviteľ je povinný vykonať Dielo v súlade požiadavkami Objednávateľa ako verejného obstarávateľa špecifikovanými v Technickej správe podľa Prílohy č. 1 tejto Zmluvy (ďalej len „**Technická správa**“), Pôdorysu čiarovania a vzorového rezu podľa Prílohy č. 2 tejto Zmluvy a Oceneného výkazu výmer, ktorý tvorí Prílohu č. 3 tejto Zmluvy.
2. Účelom Diela je výmena pôvodných drevených podláh a obkladov vo veľkej a malej telocvični Základnej školy Turnianska 10, 851 07 Bratislava-Petržalka (ďalej len „**ZŠ Turnianska**“) za nový športový certifikovaný podlahový systém a nový obklad z brezovej preglejky, ako aj odstránenie starých malieb na stenách s následným lokálnym vyspravením stien a kompletnou maľbou stien bielou farbou.
3. Zhotoviteľ sa zaväzuje vykonať pre Objednávateľa Dielo v súlade s Technickou správou, Pôdorysom čiarovania a vzorovým rezom, súťažnými podkladmi, ako aj v súlade so Zmluvou a dokončené Dielo riadne a včas odovzdať Objednávateľovi. Objednávateľ sa zaväzuje zaplatiť Zhotoviteľovi Cenu za jeho vykonanie podľa čl. II. Zmluvy v súlade s Oceneným výkazom výmer.
4. Zhotoviteľ je povinný zhotoviť Dielo tak, aby Dielo vyhovovalo všetkým príslušným platným právnym predpisom, normám, požiadavkám a pokynom Objednávateľa. Zhotoviteľ sa zaväzuje zhotoviť Dielo vo vlastnom mene a na vlastnú zodpovednosť.
5. Zhotoviteľ potvrdzuje, že sa plne oboznámil s Technickou správou, Pôdorysom čiarovania a vzorovým rezom, a zároveň sú mu známe technické, kvalitatívne a iné podmienky potrebné k realizácii Diela. Zhotoviteľ vyhlasuje, že disponuje takými kapacitami a odbornými znalosťami, ktoré sú potrebné na kvalitné zhotovenie Diela.

Článok II.

Cena

1. Dohodnutá zmluvná cena za vykonanie Diela je nasledovná:

................... EUR bez DPH

................... EUR s DPH

(Slovom: ................................................................. eur bez DPH)

(Slovom: ............................................... eur s DPH).

(ďalej ako „**Cena**“).

1. Cena je určená na základe cenovej ponuky, ktorá bola predložená do súťaže pre výber Zhotoviteľa na zákazku s nízkou hodnotou podľa § 117 Zákona o verejnom obstarávaní a ktorá tvorí Prílohu č. 3 tejto Zmluvy.
2. Cena podľa tejto Zmluvy je stanovená dohodou Zmluvných strán v zmysle zákona č. 18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon o cenách v znení neskorších predpisov, ako pevná cena.
3. Cena je stanovená na základe poznania, ktoré Zhotoviteľ získal z Technickej správy, Pôdorysu čiarovania a vzorového rezu, predloženého Oceneného výkazu výmer a fyzickou obhliadkou miesta stavby, ktorá bola nevyhnutná pre ujasnenie detailov Technickej správy pred predložením cenovej ponuky.
4. Zhotoviteľ vykoná Dielo podľa tejto Zmluvy bez záloh a preddavkov. Zhotoviteľovi prislúcha úhrada iba za skutočne vykonané práce. Zmluvné strany berú na vedomie, že Ocenený výkaz výmer je úplný pre účely vykonania Diela podľa tejto Zmluvy. Jednotkové ceny podľa Oceneného výkazu výmer sú nemenné a záväzné počas celej doby trvania Zmluvy. Zhotoviteľ vyhlasuje, že Ocenený výkaz výmer korešponduje s Technickou správou, Pôdorysom čiarovania a vzorovým rezom, teda Cena bola stanovená v súlade s Technickou správou, Pôdorysom čiarovania a vzorovým rezom.
5. Cena obsahuje všetky náklady súvisiace s predmetom plnenia (vrátane dopravy, skladovania materiálov, odvozu a odstránenia odpadov, čistenia staveniska, upratania staveniska a pod.). Cena predstavuje dohodnutú hodnotu všetkých plnení a záväzkov Zhotoviteľa podľa tejto Zmluvy vrátane záväzkov vyplývajúcich zo Zhotoviteľom poskytnutej záruky za akosť Diela. V Cene sú zahrnuté všetky náklady Zhotoviteľa potrebné na vykonanie Diela. V Cene sú zahrnuté aj náklady na vybudovanie, prevádzku a údržbu zariadenia staveniska a tiež náklady na vypratanie staveniska. Náklady na úhradu spotrebovaných energií (elektrická energia, plyn) a spotrebovanej vody počas realizácie Diela hradí Zhotoviteľ a sú súčasťou Ceny. Podružné meranie spotreby príslušných energií a vody počas výstavby si zabezpečí Zhotoviteľ na vlastné náklady. Všetky poplatky a náklady Zhotoviteľa spojené s odvozom, so skládkou, likvidáciou či s iným nakladaním s akýmikoľvek odpadmi (vrátane stavebného odpadu a odpadu z demolácií), obalmi či inými nepotrebnými materiálmi pri vykonávaní Diela sú zahrnuté v Cene. V Cene sú zahrnuté aj všetky náklady spojené s ochrannými a bezpečnostnými opatreniami potrebnými pri vykonávaní Diela. Zhotoviteľ berie na vedomie a súhlasí s tým, že Zhotoviteľ nemá nárok na zvýšenie Ceny z dôvodu akéhokoľvek zvýšenia nákladov alebo poplatkov uvedených v tomto bode Zmluvy.
6. Pokiaľ Zhotoviteľ počas realizácie Diela zistí potrebu vykonania prác neuvedených v Ocenenom výkaze výmer alebo pokiaľ nastanú dôvody, pre ktoré nie je nevyhnutné vykonať všetky práce uvedené v Ocenenom výkaze výmer, Zhotoviteľ je povinný o týchto skutočnostiach bezodkladne informovať Objednávateľa. Akékoľvek zmeny obsahu Diela, t.j. vykonanie nových prác pôvodne neuvedených v Ocenenom výkaze výmer (ďalej iba „**Nové práce**“) alebo rozsahu Diela, t.j. vykonanie prác pôvodne zahrnutých v Ocenenom výkaze výmer, ale vo väčšom rozsahu (ďalej iba „**Naviac práce**“) alebo v menšom rozsahu z dôvodu nezrealizovania jednotlivých prác alebo dodávok (ďalej len „**Menej práce**“) je možné uskutočniť len postupmi definovanými Zákonom o verejnom obstarávaní. Cenu je prípustné zmeniť len pokiaľ Nové práce, Naviac práce alebo Menej práce budú mať na Cenu preukázateľný vplyv, a to písomným dodatkom uzavretým v súlade s § 18 Zákona o verejnom obstarávaní podpísaným Zmluvnými stranami. Naviac práce/Menej práce, budú ocenené podľa jednotkových cien uvedených v Ocenenom výkaze výmer. Menej práce odsúhlasené Objednávateľom, budú z Ceny odpočítané a to v sume, v akej sú zahrnuté do Oceneného výkazu výmer. Nové práce neuvedené v Ocenenom výkaze výmer sa ocenia individuálnou kalkuláciou spracovanou Zhotoviteľom a odsúhlasenou Objednávateľom, pričom Zhotoviteľ určí jednotkové ceny Nových prác na základe cenníka CENKROS platného pre daný rok, v ktorom bude Nové práce naceňovať.
7. Zhotoviteľ berie na vedomie, že Nové práce/Naviac práce/Menej práce musia byť pred ich vykonaním/nevykonaním vopred odsúhlasené v stavebnom denníku a vopred upravené písomným dodatkom k tejto Zmluve.
8. Zhotoviteľ nesmie začať realizovať žiadne Nové práce/Naviac práce bez podpísaného dodatku k Zmluve. V prípade realizácie Nových prác/Naviac prác bez podpísaného dodatku k Zmluve, nemá Zhotoviteľ nárok na odplatu za takéto práce a ani právo ich fakturovať. Zhotoviteľ je povinný neodsúhlasené Nové práce/Naviac práce na požiadanie Objednávateľa na vlastné náklady odstrániť v primeranej lehote určenej Objednávateľom. Ak tak neučiní, po tejto lehote môžu byť odstránené na jeho náklady Objednávateľom alebo Objednávateľom určenou treťou osobou. Pokiaľ Zhotoviteľ poruší ktorúkoľvek svoju povinnosť stanovenú týmto bodom Zmluvy, Objednávateľ má právo odstúpiť od tejto Zmluvy a zároveň má nárok na zmluvnú pokutu vo výške 5 % z Ceny s DPH. Vyššie uvedenou zmluvnou pokutou nie je dotknutý nárok Objednávateľa na náhradu škody, ktorá mu vznikla v dôsledku porušenia tejto povinnosti v plnej výške a to aj v prípade, ak vzniknutá škoda prevyšuje výšku zmluvnej pokuty.

Článok III.

Doba realizácie Diela

1. Zhotoviteľ sa zaväzuje zhotoviť Dielo podľa odsúhlaseného harmonogramu v nasledovných termínoch:

## odovzdanie staveniska podľa čl. V. bod 2 tejto Zmluvy formou zápisnice o odovzdaní a prevzatí staveniska podpísanej oboma zmluvnými stranami v čase podľa bodu 2 tohto článku zmluvy;

## začatie vykonávania Diela: do 5 pracovných dní od odovzdania staveniska podľa čl. V. bod 2 tejto Zmluvy;

## termín ukončenia prác vrátane Odovzdania a prevzatia Diela: do 8 týždňov od odovzdania staveniska;

## realizácia Diela musí zohľadňovať Vecný a časový harmonogram realizácie Diela, ktorý tvorí Prílohu č. 4 tejto Zmluvy.

## uvoľnenie staveniska: do 5 dní po Odovzdaní a prevzatí Diela;

pričom presný rozvrh prác a dodávok je špecifikovaný vo Vecnom a časovom harmonograme realizácie Diela, ktorý tvorí Prílohu č. 4 tejto Zmluvy.

1. Zhotoviteľ je povinný prevziať stavenisko v termíne stanovenom Objednávateľom vo výzve na prevzatie staveniska. Objednávateľ zašle Zhotoviteľovi výzvu na prevzatie staveniska do 5 pracovných dní odo dňa nadobudnutia účinnosti tejto Zmluvy podľa čl. XIV. bod 11 tejto Zmluvy. Vo výzve na prevzatie staveniska Objednávateľ navrhne Zhotoviteľovi termín odovzdania a prevzatia staveniska tak, aby termín odovzdania a prevzatia staveniska bol najskôr 3 pracovné dni odo dňa zaslania výzvy. Pokiaľ Zhotoviteľovi navrhovaný termín nevyhovuje, Zhotoviteľ je oprávnený navrhnúť Objednávateľovi iný termín odovzdania a prevzatia staveniska, najneskôr však 3 pracovné dni odo dňa pôvodne navrhnutého termínu.
2. Ak sa Zhotoviteľ:

## bez ospravedlnenia nedostaví na Objednávateľom alebo ním navrhnutý termín odovzdania a prevzatia staveniska, alebo

## bezdôvodne neprevezme stavenisko;

Objednávateľ je oprávnený odstúpiť od tejto zmluvy a požadovať od Zhotoviteľa úhradu zmluvnej pokuty vo výške 10.000,- EUR. Ak zhotoviteľ nezačne vykonávať Dielo do 7 pracovných dní od prevzatia staveniska, objednávateľ je Oprávnený odstúpiť od Zmluvy a požadovať od Zhotoviteľa úhradu zmluvnej pokuty vo výške 10.000,- EUR.

1. Zhotoviteľ vyhlasuje, že Vecný a časový harmonogram realizácie Diela podľa Prílohy č. 4 tejto Zmluvy bol stanovený tak, aby spĺňal požiadavku Objednávateľa, aby Zhotoviteľ minimalizoval vplyvy na plynulú školskú prevádzku ZŠ Turnianska a prístup do objektu ZŠ Turnianska. Zhotoviteľ sa zaväzuje, že nebude pri vykonávaní Diela obmedzovať prístup do objektu ZŠ Turnianska a rušiť prevádzku ZŠ Turnianska nad nevyhnutnú mieru.
2. Zhotoviteľ je povinný zabezpečiť si všetky tovary (napr. stavebný materiál, zariaďovacie predmety a i.) v zmysle Oceneného výkazu výmer podľa Prílohy č. 3 tejto Zmluvy v dostatočnom časovom predstihu a dodať ich na miesto Stavby tak, aby jednotlivé práce vykonal v čase stanovenom Vecným a časovým harmonogramom realizácie Diela. Zmluvné strany sa dohodli, že dostatočným časovým predstihom sa rozumie lehota dvoch týždňov pred vykonaním práce, pri ktorej má byť daný tovar použitý (napr. namontované zariaďovacie predmety). Pokiaľ sa Zhotoviteľ dostane do omeškania s vykonaním práce v čase stanovenom Vecným a časovým harmonogramom realizácie Diela z dôvodu nesplnenia svojej povinnosti podľa tohto bodu Zmluvy, považuje sa to za podstatné porušenie Zmluvy v dôsledku čoho je Objednávateľ oprávnený od Zmluvy odstúpiť a požadovať od Zhotoviteľa úhradu zmluvnej pokuty vo výške 10.000,- EUR. Pre vylúčenie pochybností Objednávateľ je oprávnený kedykoľvek požiadať Zhotoviteľa o preukázanie splnenia povinnosti podľa tohto bodu Zmluvy a Zhotoviteľ je povinný okamžite po doručení žiadosti Objednávateľa umožniť Objednávateľovi vstup na stavenisko a do priestorov, v ktorých tovar skladuje, za účelom overenia plnenia povinnosti Zhotoviteľa podľa tohto bodu Zmluvy.
3. Zhotoviteľ nie je v omeškaní s vykonaním Diela, ak k omeškaniu dôjde z dôvodu tzv. vyššej moci, t.j. v prípade vzniku prekážky, ktorá nastala nezávisle od vôle Zhotoviteľa a bráni mu v splnení jeho povinnosti, ak nemožno rozumne predpokladať, že by Zhotoviteľ túto prekážku alebo jej následky odvrátil alebo prekonal, a ďalej, že by v čase vzniku záväzku túto prekážku predvídal. V prípade vzniku omeškania Zhotoviteľa podľa tohto bodu Zmluvy, Zmluvné strany určia nové lehoty na vykonanie Diela podľa dĺžky preukázaného omeškania Zhotoviteľa z dôvodu tzv. vyššej moci, a to písomným dodatkom k tejto Zmluve podpísaným oboma Zmluvnými stranami.
4. Ukončením prác na Diele sa rozumie riadne Odovzdanie a prevzatie Diela Objednávateľom podľa čl. VIII. tejto Zmluvy, o čom Zmluvné strany spíšu Protokol o odovzdaní a prevzatí Diela, v ktorom bude oboma Zmluvnými stranami potvrdené, že Dielo je odovzdané bez vád a nedorobkov a ktorý musí byť podpísaný oboma Zmluvnými stranami.

Článok IV.

Vlastnícke právo na zhotovované Dielo a nebezpečenstvo škody na ňom

1. Vlastníkom zhotovovaného Diela je Objednávateľ. Objednávateľ sa stáva vlastníkom akéhokoľvek materiálu, technológie, zariadení a iných súčastí Diela jeho zapracovaním do Diela, bez ohľadu na skutočnosť, či je alebo nie je možné tieto materiály, technológie, zariadenia alebo iné súčasti Diela oddeliť bez znehodnotenia Diela.
2. Nebezpečenstvo škody na Diele znáša Zhotoviteľ. Nebezpečenstvo škody na Diele prechádza na Objednávateľa v celom rozsahu dohodnutom v tejto Zmluve dňom Odovzdania a prevzatia Diela uvedenom v Protokole o odovzdaní a prevzatí Diela.
3. Zhotoviteľ sa zaväzuje odstrániť na vlastné náklady akékoľvek škody na majetku Objednávateľa alebo tretích osôb vzniknuté v súvislosti s vykonávaním Diela, a to uvedením veci do predošlého stavu najneskôr v lehote 10 dní od vzniku škody. Pokiaľ uvedenie veci do predošlého stavu nie je možné a účelné, Zhotoviteľ sa zaväzuje nahradiť vzniknutú škodu v peniazoch najneskôr v lehote 30 dní od jej vzniku.
4. Zhotoviteľ vyhlasuje, že má uzatvorené poistenie majetku a zodpovednosti za škodu spôsobenú tretím osobám v súvislosti s jeho činnosťou a prevádzkou. Tieto poistenia sa Zhotoviteľ zaväzuje udržiavať v platnosti po celý čas platnosti a účinnosti tejto Zmluvy. Zhotoviteľ je povinný do 3 dní odo dňa doručenia žiadosti Objednávateľa na predloženie potvrdení o týchto poisteniach, preukázať Objednávateľovi existenciu uvedených poistení. V prípade, že Zhotoviteľ poruší svoju povinnosť mať uzatvorené poistenie majetku a zodpovednosti za škodu spôsobenú tretím osobám v súvislosti s jeho činnosťou a prevádzkou po celý čas platnosti a účinnosti tejto Zmluvy a/alebo Zhotoviteľ v lehote 3 dní odo dňa doručenia žiadosti Objednávateľa na predloženie potvrdení o týchto poisteniach, existenciu poistení Objednávateľovi nepreukáže, Objednávateľ má právo od tejto Zmluvy odstúpiť. V prípade, že Zhotoviteľ poruší svoju povinnosť mať uzatvorené poistenie majetku a zodpovednosti za škodu spôsobenú tretím osobám v súvislosti s jeho činnosťou a prevádzkou po celý čas platnosti a účinnosti tejto Zmluvy a/alebo Zhotoviteľ v lehote 3 dní odo dňa doručenia žiadosti Objednávateľa na predloženie potvrdení o týchto poisteniach, existenciu poistení Objednávateľovi nepreukáže, je Zhotoviteľ povinný uhradiť Objednávateľovi zmluvnú pokutu vo výške 1.000,- EUR za každé jednotlivé porušenie. Zaplatením zmluvnej pokuty nie je dotknutá povinnosť Zhotoviteľa zabezpečená zmluvnou pokutou ani právo Objednávateľa na náhradu škody v plnej výške.

Článok V.

Podmienky vykonania Diela

1. Zhotoviteľ sa zaväzuje vykonať Dielo v Základnej škole Turnianska 10, 851 07 Bratislava-Petržalka.
2. Zmluvné strany o odovzdaní a prevzatí staveniska spíšu zápisnicu. Súčasťou zápisnice bude vyjadrenie Zhotoviteľa, že stavenisko preberá a že sú splnené podmienky, dohodnuté s Objednávateľom, pre vykonanie Diela.
3. Zhotoviteľ sa zaväzuje bez zbytočného odkladu po prevzatí staveniska osadiť pred vstupom na stavenisko informačnú tabuľu s označením stavby, zámerom Zhotoviteľa a upozornením o zákaze vstupu pre nepovolaných podľa príslušných STN a Nariadenia vlády SR č. 387/2006 Z. z. o požiadavkách na zaistenie bezpečnostného a zdravotného označenia pri práci v znení neskorších predpisov.
4. Objednávateľ zaistí Zhotoviteľovi prístup do riešených priestorov objektu ZŠ Turnianska a umožní mu vykonávať práce v pracovných dňoch. Zhotoviteľ je oprávnený požiadať vopred v dostatočnom časovom predstihu Objednávateľa o vykonávanie nehlučných prác aj cez víkend a v dňoch pracovného pokoja, pričom Objednávateľ, ak to bude v súlade s VZN Mestskej časti, za tým účelom zaistí Zhotoviteľovi prístup do objektu ZŠ Turnianska.
5. Zhotoviteľ sa zaväzuje počas vykonávania Diela realizovať vhodné opatrenia na zníženie hluku, najmä:

## práce s vysokou hlučnosťou (búracie a trhacie práce) realizovať len v pracovných dňoch a s limitovaním času nasadenia počas pracovnej zmeny;

## dodržiavať nočný kľud tým, že Zhotoviteľ nebude vykonávať nadmerne hlučné stavebné práce v čase od 21.00 do 7.00 hod. (prípadne iný vopred určený čas v zmysle účinného VZN);

## pokiaľ bude mať Zhotoviteľ zámer vykonávať extrémne hlučné práce, Zhotoviteľ tento zámer vopred oznámi Objednávateľovi.

1. Zmluvné strany sa dohodli, že Objednávateľ poskytne Zhotoviteľovi za účelom plnenia predmetu tejto Zmluvy odberné miesta na pripojenie elektrickej energie a vody pre technologické účely, za úhradu v zmysle čl. II. bod 6 tejto tejto Zmluvy. Zhotoviteľ si na vlastné náklady zabezpečí mobilnú bunku na prezliekanie, mobilné WC a ich prevádzku a čistenie. Za účelom vylúčenia pochybností Zmluvné strany deklarujú, že Objednávateľ nezabezpečuje stráženie staveniska a nezodpovedá za prípadné straty, poškodenia či zničenia uskladnených vecí Zhotoviteľa, resp. tretích osôb.
2. Stavebný odpad bude Zhotoviteľ skladovať vo vreciach a kontajneroch v priestoroch na to určených v takom množstve, pri ktorom sa zaplní dovezený kontajner na krátku chvíľu a následne ho Zhotoviteľ vyvezie na skládku. Skladovanie stavebných materiálov musí byť riešené len na nevyhnutne krátky čas a v množstvách, ktoré sa stíhajú zapracovať v primeranom čase, tým nie je dotknutá povinnosť Zhotoviteľa stanovená v čl. III. bode 5 tejto Zmluvy.
3. Zhotoviteľ sa zaväzuje, že bude pri vykonávaní Diela postupovať s odbornou starostlivosťou, chrániť záujmy a majetok Objednávateľa a tretích osôb a v maximálnej možnej miere obmedziť negatívne dopady predmetnej činnosti na okolie. Zhotoviteľ bude vykonávať činnosti spojené s plnením predmetu Zmluvy na vlastnú zodpovednosť, podľa tejto Zmluvy, pričom bude dodržiavať technické špecifikácie, platné právne a technické predpisy, zákony, vyhlášky a normy platné v SR, najmä: zákon č. 50/1976 Zb. o územnom plánovaní a stavebnom poriadku (stavebný zákon), zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, zákon č. 17/1992 Zb. o životnom prostredí, zákon č. 79/2015 Z. z. o odpadoch a o zmene a doplnení niektorých zákonov (ďalej len „**Zákon o odpadoch**“), zákon č. 137/2010 Z. z. o ovzduší, zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon), zákon č. 314/2001 Z. z. o ochrane pred požiarmi v znení ich neskorších predpisov.
4. Počas vykonávania Diela sa Zhotoviteľ zaväzuje dodržiavať ustanovenia Vyhlášky Ministerstva práce, sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov. Zhotoviteľ zodpovedá za bezpečnosť a ochranu zdravia pri vykonávaní stavebných prác a za všetky prípadné škody zavinené svojou činnosťou. Zhotoviteľ sa zároveň zaväzuje, že stavebné práce budú vykonávané v súlade s opatreniami na ochranu pred požiarmi.
5. Zhotoviteľ zabezpečí počas realizácie prác na Diele maximálne možné zamedzenie prašnosti a hlučnosti, ochranu vzrastlej zelene a je povinný dodržiavať predpisy o ochrane životného prostredia. Zhotoviteľ je povinný na stavenisku udržiavať poriadok a čistotu. Po ukončení prác je Zhotoviteľ povinný na svoje náklady do 3 pracovných dní vyčistiť stavenisko a odviezť zvyšnú vybúranú suť a zvyšný odpad vzniknutý jeho činnosťou na skládku, tým nie je dotknutá povinnosť Zhotoviteľa podľa bodu 7 tohto článku Zmluvy priebežne vyvážať stavebný odpad na skládku. Zhotoviteľ sa zaväzuje, že vyprace stavenisko najneskôr do 5 dní odo dňa Odovzdania a prevzatia vykonaného Diela Objednávateľovi. V prípade nedodržania dohodnutej lehoty Objednávateľ má právo voči Zhotoviteľovi na zmluvnú pokutu vo výške 500 € denne až do dňa úplného vypratania staveniska.
6. V prípade vzniku akýchkoľvek odpadov pri vykonávaní stavebných prác na Diele je Zhotoviteľ zodpovedný za nakladanie s týmito odpadmi v zmysle Zákona o odpadoch a je povinný plniť všetky povinnosti, ktoré prislúchajú držiteľovi odpadu v zmysle príslušných ustanovení Zákona o odpadoch. Zhotoviteľ je po skončení stavebných prác na Diele povinný odovzdať Objednávateľovi potvrdenie o uskladnení odpadu. Doklady o množstve a spôsobe nakladania s odpadmi je Zhotoviteľ Objednávateľovi povinný predložiť alebo odovzdať aj kedykoľvek na vyžiadanie Objednávateľa. V prípade, ak vznikne Objednávateľovi akákoľvek škoda v súvislosti s porušením povinností Zhotoviteľa dodržiavať ustanovenia v oblasti nakladania s odpadmi, Zhotoviteľ je povinný túto škodu Objednávateľovi nahradiť.
7. Zhotoviteľ v rámci realizácie Diela zabezpečí najmä:

## zamedzenie šírenia prašnosti na stavenisku a na priľahlých priestoroch ZŠ Turnianska, podľa možnosti bude hlučné práce realizovať po dohode so ZŠ Turnianska;

## vybudovanie, prevádzkovanie, údržbu, likvidáciu, vypratanie a vyčistenie priestoru zariadenia staveniska;

## zhromažďovanie odpadov vytriedených podľa druhov odpadov a ich zabezpečenie pred znehodnotením, odcudzením alebo iným nežiaducim únikom;

## spracovanie odpadov jeho prípravou na opätovné použitie, recykláciu či zhodnotenie v rámci svojej činnosti, prípadne na zneškodnenie odpadu;

## odovzdanie odpadov len osobe oprávnenej nakladať s odpadmi podľa Zákona o odpadoch;

## zhromažďovanie stavebných a demolačných odpadov v mieste Stavby len na nevyhnutný čas, následne ich musí Zhotoviteľ ihneď odviesť k oprávnenému odberateľovi;

## počas výstavby udržiavanie čistoty na stavbou znečisťovaných komunikáciách a verejných priestranstvách a výstavbu zabezpečiť bez porušenia bezpečnosti a plynulosti pešej a cestnej premávky;

## realizovanie prác v zmysle nariadenia vlády SR č. 115/2006 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou hluku;

## úpravu trávnatých plôch dotknutých výstavbou v okolí staveniska do pôvodného stavu.

**Článok VI.**

**Kontrola vykonávania Diela**

1. Objednávateľ je oprávnený priebežne kontrolovať vykonávanie Diela. Ak Objednávateľ zistí, že Zhotoviteľ vykonáva predmet Zmluvy v rozpore so svojimi povinnosťami, Objednávateľ je oprávnený vyzvať Zhotoviteľa, aby odstránil vady vzniknuté vadným vykonávaním Diela a predmet Zmluvy vykonal riadnym spôsobom, a to zápisom v stavebnom denníku s uvedením termínu odstránenia vady. V prípade, že Zhotoviteľ tak neurobí v lehote určenej vo výzve Objednávateľa, je Objednávateľ oprávnený odstúpiť od Zmluvy v zmysle § 345 Obchodného zákonníka.
2. Osoby, poverené vykonávaním funkcie technického dozoru Objednávateľa a kontrolou realizovaných prác budú Objednávateľom oznámené Zhotoviteľovi pri odovzdaní staveniska podľa čl. V. bod 2 tejto Zmluvy a zaznamenané v stavebnom denníku. Povereným zástupcom Objednávateľa na podpis Protokolu o odovzdaní a prevzatí Diela je starosta MČ Bratislava-Petržalka alebo ním písomne splnomocnená osoba na prevzatie Diela podľa tejto Zmluvy.
3. Zhotoviteľ sa zaväzuje vyzvať zástupcu Objednávateľa na obhliadku a preverenie všetkých konštrukcií a prác, ktoré majú byť ďalším postupom zakryté, alebo sa stanú neprístupnými. Takúto výzvu urobí Zhotoviteľ zápisom v stavebnom denníku a e-mailom na adresu uvedenú v čl. XII. bod 4 písm. b) tejto Zmluvy najneskôr 3 pracovné dni pred navrhovaným termínom obhliadky. Pokiaľ Objednávateľovi navrhovaný termín nevyhovuje, Objednávateľ je oprávnený navrhnúť iný termín obhliadky, najneskôr však 3 pracovné dni odo dňa pôvodne navrhnutého termínu. Pokiaľ sa zástupca Objednávateľa bez ospravedlnenia nedostaví na Zmluvnými stranami dohodnutý termín obhliadky, je Zhotoviteľ oprávnený tieto konštrukcie zakryť. Pred ich zakrytím musí Zhotoviteľ učiniť všetky opatrenia, vyžadované technickými normami a zabezpečiť preukázateľnou formou dokumentáciu a fotodokumentáciu takto zakrývaných konštrukcií. Tento postup ho nezbavuje zodpovednosti za vady takýchto zakrývaných prác a konštrukcií.
4. V prípade, že Zhotoviteľ nedodrží povinnosti podľa bodu 3 tohto článku tejto Zmluvy, Zhotoviteľ je povinný na základe výzvy Objednávateľa a na svoje náklady odkryť zakryté konštrukcie a práce, pokiaľ medzi Zmluvnými stranami nebude uzatvorená iná dohoda, napr. o úprave záručnej doby, alebo zľave z Ceny Diela.
5. Zhotoviteľ je povinný umožniť slovenským kontrolným orgánom a zástupcom Objednávateľa, aby vykonali kontrolu a dozor na mieste realizácie Diela v súlade s platnými právnymi predpismi.
6. Zhotoviteľ je povinný viesť odo dňa prevzatia staveniska podľa čl. V. bod 2 tejto Zmluvy stavebný denník, v ktorom bude pravidelne zaznamenávať priebeh všetkých prác pri vykonávaní Diela, všetky podstatné udalosti, ktoré sa stali na stavenisku a ostatné údaje v súlade s platnými predpismi a obvyklými zásadami. Stavebný denník je doklad o priebehu výstavby a vykonávania Diela. Zmluvné strany sa dohodli, že osoba vykonávajúca technický dozor Objednávateľa, je oprávnená realizovať zápisy do stavebného denníka. Zhotoviteľ sa zaväzuje, že všetky problémy vzniknuté pri realizácii Diela bude bez zbytočného odkladu hlásiť technickému dozoru Objednávateľa a zapíše ich do stavebného denníka. Technický dozor Objednávateľa doplní k takémuto zápisu podpis s dátumom, aby sa vylúčili pochybnosti o tom, že bol Objednávateľ informovaný o vzniknutom probléme.
7. Počas vykonávania stavebných prác na Diele musí byť na stavenisku trvale prítomný zástupca Zhotoviteľa, poverený riadením stavebných prác, a to v každom momente vykonávania prác. V prípade, že stavbyvedúci nebude môcť byť v ktoromkoľvek momente na stavbe, učiní zápis do stavebného denníka, kde poverí svojho plnohodnotného zástupcu (majstra). Ak tak neučiní a na stavbe nebude osoba poverená zastupovaním Zhotoviteľa, Objednávateľ má právo požadovať od Zhotoviteľa zmluvnú pokutu vo výške 100,- EUR za každé porušenie povinnosti Zhotoviteľa podľa tohto bodu Zmluvy. Táto informácia s presným časom a dátumom, kedy nebola zodpovedná osoba na stavbe, musí byť zaznamenaná v stavebnom denníku.
8. Zhotoviteľ je povinný vykonať komplexné, garančné, tlakové skúšky, ako aj funkčné skúšky všetkých zariadení a zriaďovacích predmetov, ktorými preukáže, že Dielo spĺňa požadované parametre v rozsahu všeobecne záväzných právnych predpisov a STN. Zhotoviteľ sa zaväzuje zabezpečiť vykonanie všetkých uvedených skúšok na vlastné náklady tak, aby boli tieto vykonané najneskôr 15 dní pred termínom Odovzdania a prevzatia Diela Objednávateľom.
9. Zhotoviteľ je povinný dokladovať kvalitu vykonaných prác na Diele a zároveň doložiť doklady, ktoré budú dokumentovať zabezpečenie požadovaných kvalitatívnych ukazovateľov Diela (napr. certifikáty výrobkov, atesty, záručné listy, revízne správy, atď.).
10. Zhotoviteľ sa zaväzuje, že všetky materiály a technológie použité pri realizácii Diela budú spĺňať parametre potrebné pre výber Zhotoviteľa prostredníctvom verejného obstarávania, pričom táto povinnosť platí aj pre tie materiály a technológie, ktoré budú vo výkaze výmer prác a materiálov označené ako tzv. ekvivalentné.

**Článok VII.**

**Zamestnanci Zhotoviteľa a subdodávatelia**

1. Zhotoviteľ sa zaväzuje, že nebude v súvislosti s vykonávaním prác na Diele, ktoré sú predmetom tejto Zmluvy, zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „**Zákon o nelegálnej práci**“), v spojení so zákonom č. 311/2001 Z.z. Zákonník práce, zákonom č. 5/2004 Z. z. o službách zamestnanosti a o zmene a doplnení niektorých zákonov, zákonom č. 461/2003 Z. z. o sociálnom poistení, zákonom č. 404/2011 Z. z. o pobyte cudzincov a o zmene a doplnení niektorých zákonov, zákona č. 480/2002 Z. z. o azyle a o zmene a doplnení niektorých zákonov v znení ich neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.
2. V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 Zákona o nelegálnej práci, t.j. porušenie zákazu prijať prácu alebo službu, ktorú Objednávateľovi na základe dohody dodáva alebo poskytuje Zhotoviteľ ako poskytovateľ služby prostredníctvom fyzickej osoby, ktorú nelegálne zamestnáva, v nadväznosti na čo bude Objednávateľovi uložená pokuta, ktorú Objednávateľ uhradí, Objednávateľ si uplatní jej náhradu u Zhotoviteľa a Zhotoviteľ sa zaväzuje túto pokutu Objednávateľovi v plnej výške nahradiť.
3. Pokiaľ Zhotoviteľ ako uchádzač v rámci verejného obstarávania, ktorého výsledkom je táto Zmluva, využil na preukázanie technickej alebo odbornej spôsobilosti kapacity inej osoby alebo vlastného zamestnanca, Objednávateľ je povinný skutočne využívať tieto kapacity inej osoby alebo vlastného zamestnanca pri realizácii predmetu Zmluvy a to počas celej doby trvania tejto Zmluvy.
4. Zhotoviteľ nesmie vyhotovenie Diela ako celok odovzdať na zhotovenie inému subjektu. Časť Diela môže odovzdať na zhotovenie svojmu subdodávateľovi uvedenému v zozname subdodávateľov, ktorý tvorí Prílohu č. 5 tejto Zmluvy. Súhlas Objednávateľa s vykonaním Diela prostredníctvom subdodávateľa nezbavuje Zhotoviteľa povinnosti a zodpovednosti za všetky práce a činnosti subdodávateľa.
5. Ak sa na Zhotoviteľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“), potom sú Zhotoviteľ aj jeho subdodávatelia povinní dodržať túto povinnosť po celú dobu trvania Zmluvy, pričom Zhotoviteľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti podľa predchádzajúcej vety, má Objednávateľ nárok na zmluvnú pokutu vo výške 100,- EUR za každý deň porušenia, pričom porušenie uvedenej povinnosti, ktorá trvá dlhšie ako 10 dní sa považuje za podstatné porušenie tejto Zmluvy.
6. Počas trvania Zmluvy je Zhotoviteľ oprávnený zmeniť subdodávateľa uvedeného v Prílohe č. 5 tejto Zmluvy výlučne na základe dodatku k tejto Zmluve. Nový subdodávateľ musí spĺňať povinnosť zápisu v registri partnerov verejného sektora, v prípade, ak mu takáto povinnosť zo Zákona o registri partnerov verejného sektora vyplýva. Objednávateľ má právo odmietnuť podpísať dodatok a požiadať Zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora, nekvalitne realizované práce konkrétnym subdodávateľom na predchádzajúcich stavbách, nesplnenie podmienok pre výmenu subdodávateľa a pod.).
7. Zhotoviteľ vyhlasuje, že Príloha č. 5 Zmluvy obsahuje aktuálne a úplné údaje podľa ustanovenia § 41 ods. 3, 4, 6 Zákona o verejnom obstarávaní. Zmenu údajov uvedených v Prílohe č. 5 je Zhotoviteľ povinný bezodkladne písomne oznámiť Objednávateľovi, pričom Zmluvné strany sa dohodli, že na zmenu uvedených údajov nie je potrebné uzatvoriť dodatok k tejto Zmluve.
8. Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Zhotoviteľa. Súhlas Objednávateľa s uzatvorením akejkoľvek Zmluvy so subdodávateľom a ani jej uzatvorenie nezbavuje Zhotoviteľa žiadneho z jeho záväzkov vyplývajúcich zo Zmluvy.
9. Plnenie predmetu Zmluvy, ktorého vykonávaním poveril Zhotoviteľ na základe zmluvného vzťahu subdodávateľa, nesmie byť zverená subdodávateľom tretej osobe.
10. Každé poverenie tretej strany vykonaním časti predmetu Zmluvy (neuvedenej v zozname subdodávateľov podľa Prílohy č. 5 Zmluvy) a každá zmena subdodávateľa bez predchádzajúceho písomného dodatku k tejto Zmluve sa považuje za podstatné porušenie Zmluvy a Objednávateľ je oprávnený od Zmluvy odstúpiť. Zhotoviteľ je oprávnený zmeniť subdodávateľov len postupom v súlade so Zmluvou, t. j. písomným dodatkom k tejto Zmluve.
11. Všetci zamestnanci Zhotoviteľa a subdodávateľov musia byť pred začatím prác na stavbe náležite vyškolení o BOZP (o čom sa vyhotoví záznam) a musia používať predpísané ochranné prostriedky, pomôcky a odev podľa druhu vykonávanej práce. Objednávateľ nezodpovedá za prípad pracovného úrazu zamestnancov Zhotoviteľa, prípadne jeho subdodávateľov.
12. Prácu na elektrických zariadeniach môžu prevádzať len osoby s príslušnou elektrotechnickou kvalifikáciou v zmysle vyhlášky Ministerstva práce, sociálnych vecí a rodiny SR č. 508/2009 Z.z, ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, a to: § 21 elektrotechnik alebo § 22 samostatný elektrotechnik. Obsluhovať dané elektrické zariadenia môže poučený pracovník podľa § 20 tej istej vyhlášky. Pri prácach na elektrických zariadeniach NN pod napätím sa musia používať vhodné pracovné a ochranné prostriedky (napr. izolované náradie, gumové rukavice pre elektrotechniku, izolačný gumový koberec pre elektrotechniku a pod.).

Článok VIII.

Odovzdanie Diela

1. Objednávateľ prevezme Dielo len v prípade, že bude vykonané podľa tejto Zmluvy, Technickej správy, Pôdorysu čiarovania a vzorového rezu a ďalších požiadaviek Objednávateľa, všeobecne záväzných právnych predpisov a noriem, bez vád a nedorobkov. Pre vylúčenie pochybností Objednávateľ nie je povinný prevziať Dielo s akýmikoľvek vadami a nedorobkami, vrátane drobných vád a nedorobkov.
2. Zhotoviteľ sa zaväzuje písomne vyzvať Objednávateľa na prevzatie Diela aspoň 3 pracovné dni pred navrhovaným termínom odovzdania a prevzatia Diela (ďalej len „**Odovzdanie a prevzatie**“). Pokiaľ Objednávateľovi navrhovaný termín nevyhovuje, Objednávateľ je oprávnený navrhnúť iný termín Odovzdania a prevzatia, najneskôr však 5 pracovných dní odo dňa pôvodne navrhnutého termínu.
3. Zmluvné strany sa dohodli, že podmienkou Odovzdania a prevzatia Diela je najmä:

## dokončenie všetkých prác, konštrukcií, konštrukčných častí a zariadení bez vád a nedorobkov;

## doloženie certifikátov, atestov, prehlásení o zhode pre stavebné materiály a výrobkov, revíznych správ, povolení a potvrdení (najmä, ale nielen, o uskladnení odpadov, príp. o ich recyklácii a pod.);

## odskúšanie, overenie funkčnosti prvkov stavebnej časti, inštalácií, inžinierskych sietí;

## odskúšanie funkčnosti a spoľahlivosti technologických zariadení;

## vykonanie prevádzkových a komplexných skúšok.

1. Objednávateľ prevezme Dielo dokončené v súlade s touto Zmluvou od Zhotoviteľa písomným protokolom o odovzdaní a prevzatí Diela (ďalej len „**Protokol o odovzdaní a prevzatí Diela**“). Protokol o odovzdaní a prevzatí Diela bude obsahovať najmä:

## zhodnotenie kvantity a kvality vykonaného Diela;

## vyhlásenie Objednávateľa, že Dielo preberá, ak nie, Objednávateľ musí uviesť dôvody prečo Dielo neprevzal, pričom opodstatnené dôvody k neprevzatiu Diela sú aj drobné vady a nedorobky;

## východzie revízne správy a skúšky, manuály na obsluhu zariadení;

## prípadné iné dohody Objednávateľa a Zhotoviteľa.

1. Za deň odovzdania Diela Objednávateľovi sa rozumie deň podpisu Protokolu o odovzdaní a prevzatí Diela poverenými zástupcami Zmluvných strán, pričom oprávneným zástupcom Objednávateľa na prevzatie Diela je starosta MČ alebo ním písomne splnomocnená osoba na prevzatie Diela podľa tejto Zmluvy.
2. Ak Objednávateľ odmietne prevziať Dielo je povinný túto skutočnosť uviesť do Protokolu o odovzdaní a prevzatí Diela, v ktorom uvedie dôvody a vady, pre ktoré odmietol Dielo prevziať. Po odstránení týchto vád, resp. nedorobkov, pre ktoré Dielo nebolo prevzaté Objednávateľom, sa zopakuje Odovzdanie a prevzatie Diela podľa ustanovení tohto článku tejto Zmluvy.

Článok IX.

Záručná doba, zodpovednosť za vady Diela a reklamácie

1. Zhotoviteľ zodpovedá za to, že Dielo je zhotovené podľa podmienok dohodnutých v tejto Zmluve, podľa podkladov predložených Objednávateľom, riadi sa faktickým stavom riešených priestorov, zodpovedá všetkým príslušným technickým normám a všeobecne záväzným právnym predpisom a nemá žiadne vady, ktoré by rušili alebo znižovali hodnotu alebo schopnosť jeho použitia zvyčajným alebo v Zmluve predpokladaným spôsobom.
2. Zhotoviteľ poskytuje v zmysle § 563 ods. 2 v spojení s § 429 Obchodného zákonníka Objednávateľovi záruku za akosť Diela spočívajúcu v tom, že Dielo bude počas záručnej doby spôsobilé na použitie na dohodnutý účel a zachová si dohodnuté vlastnosti.
3. Zhotoviteľ poskytuje na Dielo záruku po dobu **60 mesiacov,** odo dňa Odovzdania a prevzatia celého Diela Objednávateľom.
4. Zhotoviteľ zodpovedá za vady, ktoré má Dielo v čase Odovzdania a prevzatia Objednávateľovi. Zhotoviteľ zodpovedá takisto za akúkoľvek vadu, ktorá vznikne po Odovzdaní a prevzatí, ak je spôsobená porušením povinnosti Zhotoviteľa.
5. Zhotoviteľ sa zaväzuje, že prípadné vady Diela odstráni bezplatne a bez zbytočného odkladu po uplatnení oprávnenej reklamácie alebo v inej lehote, ktorá bude dohodnutá na úrovni poverených zástupcov Zmluvných strán. Ak Zhotoviteľ neodstráni vady v dohodnutej lehote a ak lehota nebola dohodnutá, tak bez zbytočného odkladu, Zhotoviteľ je povinný zaplatiť Objednávateľovi zmluvnú pokutu podľa článku XI. bod 3 tejto Zmluvy.
6. V prípade havarijného stavu sa Zhotoviteľ zaväzuje odstrániť vady bezplatne do 24 hodín od oznámenia vád Objednávateľom Zhotoviteľovi, pokiaľ je to technicky možné.
7. V prípade, že Zhotoviteľ vadu neodstráni v dohodnutej lehote, alebo ak obratom neodstráni havarijný stav, ktorého dôsledkom môže dôjsť k poškodeniu majetku, má Objednávateľ právo vadu odstrániť sám, resp. prostredníctvom tretej osoby, na náklady Zhotoviteľa. Tým nie je dotknuté právo Objednávateľa a zodpovednosť Zhotoviteľa zo záruky za akosť až po dobu jej uplynutia podľa bodu 3 tohto článku Zmluvy.
8. Do záručnej doby sa nezapočítava čas od oznámenia vady Diela až do odstránenia príslušnej vady. V prípade, ak dôjde k výmene časti Diela, pre túto časť plynie nová záručná doba v dĺžke podľa bodu 3 tohto článku Zmluvy.

Článok X.

Platobné podmienky

1. Právo na vystavenie faktúry a zaplatenie Ceny za vykonanie Diela vzniká Zhotoviteľovi po úplnom zhotovení celého Diela podľa tejto Zmluvy a po jeho Odovzdaní a prevzatí na základe Protokolu o odovzdaní a prevzatí Diela. Podkladom pre zaplatenie Ceny za vykonanie Diela bude faktúra vystavená Zhotoviteľom, doložená súpisom vykonaných prác na Diele a Protokolom o odovzdaní a prevzatí Diela.
2. Zhotoviteľ je povinný najneskôr 5 dní po skončení prác na Diele predložiť Objednávateľovi na overenie súpis vykonaných prác. Objednávateľ do 5 pracovných dní nasledujúcich po dni, v ktorom mu Zhotoviteľ predložil súpis vykonaných prác, buď súpis vykonaných prác na Diele overí a potvrdí alebo oznámi Zhotoviteľovi svoje pripomienky k súpisu vykonaných prác, pokiaľ bude obsahovať nedostatky alebo chybné údaje. Zhotoviteľ je povinný odstrániť nesprávnosti v súpise vykonaných prác a predložiť Objednávateľovi opravený súpis vykonaných prác v lehote 5 dní odo dňa jeho vrátenia Objednávateľom. Objednávateľ je povinný vyjadriť sa k predloženému opravenému súpisu vykonaných prác v lehote 5 pracovných dní.
3. Objednávateľ je povinný zaplatiť faktúru v lehote do 30 dní odo dňa jej doručenia. Zaplatenie faktúry je podmienené riadnym zhotovením celého Diela a jeho úspešným protokolárnym Odovzdaním a prevzatím.
4. Faktúra musí obsahovať všetky údaje podľa § 74 zák. č. 222/2004 Z.z. o dani z pridanej hodnoty v znení neskorších predpisov (ďalej len „**Zákon o DPH**“). V prípade, že faktúra nebude obsahovať náležitosti uvedené v tejto Zmluve, ako aj v prípade chybného vyúčtovania Ceny alebo nesprávneho uvedenia iných údajov alebo náležitostí, je Objednávateľ oprávnený vrátiť faktúru Zhotoviteľovi na doplnenie, resp. prepracovanie. V takomto prípade nová lehota splatnosti začne plynúť doručením opravenej alebo novo vystavenej faktúry Objednávateľovi.
5. Suma faktúry nesmie presiahnuť dohodnutú Cenu za Dielo. Objednávateľ nie je povinný uhradiť Zhotoviteľovi akúkoľvek čiastku nad rámec dohodnutej Ceny za Dielo a to či už na základe faktúry, či iných skutočností, pokiaľ nedôjde k uzavretiu dodatku k tejto Zmluve.
6. V prípade, že dôjde k zrušeniu alebo odstúpeniu od tejto Zmluvy z dôvodu na strane Objednávateľa, bude Zhotoviteľ fakturovať skutočne vykonané práce na rozpracovanom Diele vo vzájomne dohodnutej výške zodpovedajúcej už vykonaným prácam a ich význame pre celkové zhotovenie Diela.
7. Ak bude Zhotoviteľ zverejnený v Zozname platiteľov DPH, u ktorých nastali dôvody na zrušenie registrácie v zmysle Zákona o DPH, Objednávateľ neuhradí Zhotoviteľovi sumu DPH uvedenú na faktúre. Sumu DPH uhradí Objednávateľ Zhotoviteľovi na základe preukázania úhrady DPH daňovému úradu za príslušný mesiac/štvrťrok čestným vyhlásením, že DPH uvedená na faktúre bola v lehote splatnosti uhradená daňovému úradu, fotokópiou daňového priznania a fotokópiou výpisu o zaplatení DPH.
8. Zmluvné strany sa dohodli, že v rozsahu, v akom to právne predpisy pripúšťajú, vylučujú právo Zhotoviteľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Zhotoviteľovi. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Zhotoviteľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Zhotoviteľ voči Objednávateľovi.
9. Zmluvné strany sa dohodli, že na predmet Zmluvy nebude poskytnutý preddavok od Objednávateľa.
10. Pri úhrade faktúry za Cenu Diela je Objednávateľ oprávnený zadržať sumu vo výške 5% z fakturovanej sumy bez DPH (ďalej len „**Zádržné**“). Objednávateľ je oprávnený použiť Zádržné na uspokojenie svojich akýchkoľvek nárokov, ktoré mu vzniknú voči Zhotoviteľovi na základe tejto Zmluvy, najmä, ale nielen, na odstránenie nedorobkov a vád Diela alebo na náhradu škody, ktorá Objednávateľovi preukázateľne vznikla a za ktorú zodpovedá Zhotoviteľ. Zádržné zároveň slúži na zabezpečenie všetkých peňažných pohľadávok Objednávateľa voči Zhotoviteľovi, ktoré vzniknú z tohto zmluvného vzťahu.
11. Objednávateľ vyplatí Zhotoviteľovi Zádržné (resp. jeho zostatok, ak nastali skutočnosti predpokladané v bode 10 tohto článku Zmluvy) po uplynutí záručnej doby, a to do 30 dní odo dňa doručenia písomnej výzvy Zhotoviteľa Objednávateľovi. Zhotoviteľ nie je oprávnený požadovať úroky a/alebo úroky z omeškania zo Zádržného odo dňa jeho zadržania až do momentu, kedy je Objednávateľ povinný podľa tohto bodu uvoľniť Zádržné Zhotoviteľovi. Zhotoviteľ je oprávnený navrhnúť Objednávateľovi nahradenie Zádržného iným spôsobom zabezpečenia splnenia svojich záväzkov zo Zmluvy, napr. bankovou zárukou, pričom Objednávateľ posúdi návrh Zhotoviteľa, avšak nie je povinný ho akceptovať.

Článok XI.

Zmluvné pokuty

1. Zhotoviteľ garantuje dodržanie termínov podľa čl. III. tejto Zmluvy. V prípade omeškania Zhotoviteľa so zhotovením Diela v termíne podľa čl. III. bod 1 tejto Zmluvy je Objednávateľ oprávnený požadovať od Zhotoviteľa zmluvnú pokutu vo výške 0,1 % z Ceny Diela s DPH za každý i začatý deň omeškania. V prípade, ak omeškanie Zhotoviteľa podľa predchádzajúcej vety bude dlhšie ako 10 dní, tak od 11. dňa má Objednávateľ právo požadovať od Zhotoviteľa zaplatenie zmluvnej pokuty vo výške 0,2 % z Ceny Diela s DPH za 11. a každý ďalší aj začatý deň omeškania Zhotoviteľa.
2. V prípade, že sa Objednávateľ dostane do omeškania s úhradou Ceny, má Zhotoviteľ právo požadovať od Objednávateľa úroky z omeškania v zmysle všeobecne záväzných právnych predpisov.
3. V prípade, ak Zhotoviteľ poruší svoju zmluvnú povinnosť odstrániť vady Diela podľa čl. IX. tejto Zmluvy riadne a včas, má Objednávateľ právo požadovať od Zhotoviteľa zaplatenie zmluvnej pokuty vo výške 100,- EUR, a to za každý začatý deň porušenia tejto povinnosti až do splnenia tejto povinnosti.
4. Pokiaľ Zhotoviteľ poruší ktorúkoľvek povinnosť týkajúcu sa Subdodávateľov alebo ich zmeny podľa tejto Zmluvy (napr. Zhotoviteľ vykoná zmenu Subdodávateľa bez uzavretia dodatku k tejto Zmluve), má Objednávateľ nárok na zmluvnú pokutu vo výške 100,- EUR za každý deň porušenia danej povinnosti, pričom porušenie povinnosti, ktorá trvá dlhšie ako 10 dní sa považuje za podstatné porušenie tejto Zmluvy.
5. Zhotoviteľ sa zaväzuje zmluvnú pokutu v zmysle Zmluvy uhradiť Objednávateľovi v lehote do 30 dní odo dňa doručenia písomnej výzvy Objednávateľa na jej úhradu. Zmluvné pokuty v zmysle tejto Zmluvy je Objednávateľ oprávnený uložiť Zhotoviteľovi aj opakovane. Zaplatením zmluvnej pokuty sa Zhotoviteľ nezbavuje povinnosti, ktorá bola zabezpečená zmluvnou pokutou. Objednávateľ má popri zmluvnej pokute nárok na náhradu škody v plnej výške, spôsobenej porušením povinnosti Zhotoviteľa, na ktorú sa vzťahuje zmluvná pokuta, pričom zmluvná pokuta sa nezapočítava na náhradu škody.
6. Objednávateľ je oprávnený požadovať od Zhotoviteľa aj náhradu škody spôsobenú porušením ktorejkoľvek z jeho povinností uvedenej v tejto Zmluve alebo vyplývajúcej zo všeobecne záväzných právnych predpisov. Zhotoviteľ je oprávnený riešiť náhradu škody prostredníctvom svojho poistenia zodpovednosti za škodu, k čomu mu Objednávateľ poskytne primeranú súčinnosť.
7. Zhotoviteľ je tiež povinný nahradiť Objednávateľovi všetky poplatky, pokuty a akékoľvek iné vzniknuté náklady, ktoré Objednávateľ vynaložil v súvislosti s vadami Diela.

Článok XII.

Osobitné ustanovenia

1. Objednávateľ poskytne Zhotoviteľovi súčinnosť v nevyhnutne potrebnom rozsahu pri zaobstarávaní podkladov potrebných pre realizáciu Diela, doplňujúcich údajov, spresnení podkladov, vyjadrení a stanovísk, ktorých potreba vznikne v priebehu plnenia tejto Zmluvy. Toto spolupôsobenie poskytne Objednávateľ Zhotoviteľovi na základe písomnej výzvy Zhotoviteľa vo vzájomne dohodnutom čase, inak v primeranej lehote od doručenia výzvy Zhotoviteľa.
2. Objednávateľ zabezpečí účasť kompetentných zástupcov Objednávateľa na rokovaniach počas realizácie Diela na základe výzvy Zhotoviteľa, a zabezpečí priebežné prerokovanie predkladaných návrhov technických a technologických riešení v záujme zabezpečenia plynulého postupu pri zhotovovaní Diela.
3. Akékoľvek doklady a podklady, ktoré Zhotoviteľ dostane od Objednávateľa, prípadne získa pri plnení predmetu Zmluvy (ďalej len „**Dokumentácia Diela**“), je Zhotoviteľ povinný bezodkladne potom, ako ich už nebude potrebovať k realizácii Diela, odovzdať Objednávateľovi. Takúto Dokumentáciu Diela je Zhotoviteľ oprávnený použiť výlučne na plnenie svojich záväzkov podľa tejto Zmluvy a je povinný zachovávať dôvernosť informácií v nej uvedených.
4. Zmluvné strany sa dohodli, že oprávnenými zástupcami Zmluvných strán pre zabezpečovanie vzájomného kontaktu Zmluvných strán a riadnej realizácie tejto Zmluvy sú:

## za Objednávateľa:

|  |  |
| --- | --- |
| meno a priezvisko: | [•] |
| e-mail: | [•] |
| telefónne číslo: | [•] |

## za Zhotoviteľa:

|  |  |
| --- | --- |
| meno a priezvisko: | [•] |
| e-mail: | [•] |
| telefónne číslo | [•] |

Článok XIII.

Ukončenie Zmluvy

1. Táto Zmluva zanikne okrem splnenia všetkých práv a povinností obidvoch Zmluvných strán aj písomnou dohodou Zmluvných strán, písomným odstúpením od Zmluvy, výpoveďou Objednávateľa a z dôvodov stanovených Obchodným zákonníkom.
2. Ukončenie zmluvného vzťahu je možné uskutočniť aj vzájomnou písomnou dohodou obidvoch Zmluvných strán. V tejto dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
3. Objednávateľ môže okamžite odstúpiť od tejto Zmluvy z dôvodov podľa § 19 Zákona o verejnom obstarávaní, ako aj v prípade jej podstatného porušenia Zhotoviteľom. Zhotoviteľ podstatne poruší Zmluvu najmä, ak:

## Zhotoviteľ nevyhotovuje Dielo v požadovanom rozsahu a kvalite podľa Zmluvy, požiadaviek Objednávateľa, platných právnych predpisov, nedodrží podstatné kvalitatívne a dodacie podmienky alebo nedodrží predpísaný technologický postup na vykonanie Diela a ani v dodatočnej lehote 5 dní odo dňa písomnej výzvy Objednávateľa na odstránenie porušenia, toto svoje porušenie neodstráni;

## Zhotoviteľ poruší akékoľvek ustanovenie Zmluvy a svoje porušenie neodstráni ani do 10 dní odo dňa písomnej výzvy Objednávateľa na odstránenie porušenia Zmluvy;

## sa preukáže, že Zhotoviteľ v rámci verejného obstarávania, ktorého výsledkom je uzatvorenie tejto Zmluvy predložil nepravdivé doklady alebo uviedol nepravdivé, neúplné alebo skreslené údaje;

## Zhotoviteľ poruší akýkoľvek termín stanovený v čl. III. bod 1 tejto Zmluvy a vo Vecnom a časovom harmonograme realizácie Diela podľa Prílohy č. 4 tejto Zmluvy a ani v dodatočnej lehote 5 dní odo dňa písomnej výzvy Objednávateľa na odstránenie omeškania, toto svoje omeškanie neodstráni;

## Zhotoviteľ bude postupovať pri vykonávaní Diela tak, že to bude objektívne nasvedčovať tomu, že termín Odovzdania a prevzatia Diela podľa čl. III. bod 1 tejto Zmluvy nebude dodržaný pre okolnosti na strane Zhotoviteľa;

## Zhotoviteľ neodstráni vady Diela riadne a včas;

## je proti Zhotoviteľovi vedené konkurzné konanie, je v konkurze, bol proti Zhotoviteľovi zamietnutý návrh alebo zastavené konanie na vyhlásenie konkurzu pre nedostatok majetku, bol zrušený konkurz pre nedostatok majetku alebo v prípade, ak Zhotoviteľ vstúpil do likvidácie alebo je proti Zhotoviteľovi vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov);

## Zhotoviteľ bol zverejnený v Zozname platiteľov DPH, u ktorých nastali dôvody na zrušenie registrácie v zmysle Zákona o DPH v znení neskorších predpisov;

## Zhotoviteľ v dôsledku platobnej neschopnosti neuhradí platby svojim subdodávateľom;

## Zhotoviteľ poruší ustanovenie čl. XIV. bod 2 a/alebo 3 tejto Zmluvy;

## Zhotoviteľ poruší ustanovenie čl. IV. bod 4 tejto Zmluvy; alebo

## nastane dôvod, ktorý je ako podstatné porušenie Zmluvy uvedený v tejto Zmluve.

1. Odstúpenie od Zmluvy je účinné dňom nasledujúcim po dni doručenia oznámenia o odstúpení od Zmluvy druhej Zmluvnej strane.
2. Odstúpením od Zmluvy zanikajú všetky práva a povinnosti Zmluvných strán vyplývajúce z tejto Zmluvy od momentu odstúpenia, okrem nárokov na náhradu škody, nárokov na zmluvné a zákonné sankcie a zodpovednosti za vady tých stavebných prác a dodávok, ktoré boli do dňa odstúpenia od Zmluvy zrealizované.
3. Objednávateľ je oprávnený túto Zmluvu vypovedať aj bez uvedenia dôvodu. Výpovedná lehota je jeden mesiac a začína plynúť v prvý deň kalendárneho mesiaca nasledujúceho po mesiaci, v ktorom bola výpoveď písomne doručená Zhotoviteľovi.

Článok XIV.

Záverečné ustanovenia

1. Všetky jednostranné úkony, pre ktoré táto Zmluva alebo všeobecne záväzné právne predpisy požadujú písomnú formu, si budú Zmluvné strany doručovať osobne alebo poštou alebo v prípade, ak je Zhotoviteľom právnická osoba, doručením do elektronickej schránky Zmluvnej strany. Písomnosti doručované do elektronickej schránky Zmluvnej strany sa doručujú do vlastných rúk, pričom na základe dohody Zmluvných strán sa uplatňuje fikcia doručenia podľa § 32 ods. 5 písm. b) zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákona o e-Governmente) v znení neskorších predpisov. Zásielky doručované prostredníctvom pošty sa doručujú vždy na adresu uvedenú v záhlaví tejto Zmluvy. V prípade osobného doručovania je adresát povinný prijatie písomnosti odosielateľovi potvrdiť. Ak adresát odmietne prevziať zásielku, deň odmietnutia jej prevzatia sa považuje za deň jej doručenia, pričom doručovaná písomnosť spôsobuje požadované právne následky, aj keď sa adresát o jej obsahu nedozvedel. Ak sa zásielka vráti odosielateľovi ako nedoručiteľná z akýchkoľvek dôvodov (napr. neprevzatá v úložnej lehote, adresát neznámy a pod.), za deň jej doručenia sa považuje deň vrátenia zásielky odosielateľovi, pričom písomnosť spôsobuje požadované právne následky, aj keď sa adresát o jej obsahu nedozvedel. Právne úkony a informácie doručované podľa tejto Zmluvy formou elektronickej pošty sa doručujú na e-mailové adresy uvedené v čl. XII. bode 4 tejto Zmluvy, pokiaľ si Zmluvné strany navzájom neoznámili inú adresu na doručovanie. Informácie doručované formou elektronickej pošty sa považujú za doručené nasledujúci deň po ich preukázateľnom odoslaní.
2. Objednávateľ a Zhotoviteľ sa zaväzujú, že obchodné a technické informácie, ktoré im boli zverené druhou Zmluvnou stranou, nesprístupnia tretím osobám pre iné účely, ako pre plnenie podmienok tejto Zmluvy.
3. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Objednávateľa.
4. Pre práva a záväzky tejto Zmluvy platia príslušné ustanovenia Obchodného zákonníka a ostatných všeobecne záväzných právnych predpisov platných a účinných v Slovenskej republike.
5. Zmluvné strany sa dohodli, že spory vzniknuté z tejto Zmluvy budú riešiť vzájomnou dohodou. Pokiaľ sa Zmluvné strany vzájomným rokovaním na vyriešení sporu nedohodnú, ktorákoľvek zo Zmluvných strán je oprávnená sa s návrhom na riešenie sporu obrátiť na vecne a miestne príslušný súd v Slovenskej republike.
6. Meniť alebo dopĺňať obsah tejto Zmluvy je možné iba formou písomných očíslovaných dodatkov podpísaných oprávnenými zástupcami obidvoch Zmluvných strán.
7. V prípade, že niektoré z ustanovení tejto Zmluvy bude posúdené ako neplatné, neúčinné či nevymáhateľné, nebude mať táto skutočnosť vplyv na platnosť zostávajúcich ustanovení tejto Zmluvy. Namiesto neplatného ustanovenia sa použijú obsahovo najbližšie ustanovenia všeobecne záväzných právnych predpisov upravujúcich dotknutú otázku.
8. Táto Zmluva je vyhotovená v šiestich rovnopisoch, z ktorých štyri vyhotovenia si ponechá Objednávateľ a dve vyhotovenia obdrží Zhotoviteľ.
9. Túto Zmluvu uzatvorili Zmluvné strany slobodne, vážne bez skutkového alebo právneho omylu a na znak súhlasu ju vlastnoručne podpísali.
10. Táto Zmluva nadobúda platnosť dňom jej podpisu oprávnenými zástupcami obidvoch Zmluvných strán. Táto Zmluva je povinne zverejňovanou Zmluvou podľa zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
11. Táto Zmluva nadobudne účinnosť dňom nasledujúcim po dni kumulatívneho splnenia nasledovných podmienok: (i) zverejnenie Zmluvy na webovom sídle Objednávateľa, (ii) Správna rada Fondu na podporu športu rozhodne o poskytnutí finančného príspevku Objednávateľovi z Fondu na podporu športu v rámci Výzvy č. 2021/004 – Výstavba, rekonštrukcia a modernizácia športovej infraštruktúry na Dielo a (iii) Objednávateľ uzavrie s Fondom na podporu športu zmluvu, ktorou mu Fond na podporu športu poskytne finančný príspevok na Dielo. Zhotoviteľ berie na vedomie a súhlasí s tým, že v prípade, ak Fond na podporu športu Objednávateľovi neposkytne príspevok na Dielo a Objednávateľ tak nezíska finančné prostriedky na krytie časti Ceny Diela, táto Zmluva nenadobudne účinnosť.
12. Neoddeliteľnou súčasťou tejto Zmluvy sú jej prílohy:

Príloha č. 1 Technická správa

Príloha č. 2 Pôdorys čiarovania a vzorový rez

Príloha č. 3 Ocenený výkaz výmer

Príloha č. 4 Vecný a časový harmonogram realizácie Diela

Príloha č. 5 Zoznam subdodávateľov

|  |  |
| --- | --- |
| **Zhotoviteľ:** | **Objednávateľ:** |
| V Bratislave dňa \_\_\_\_\_\_\_\_\_\_\_\_\_ | V Bratislave dňa |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **[•] (spoločnosť)**  [•] (meno, funkcia) | **Mestská časť Bratislava-Petržalka**  Ing. Ján Hrčka, starosta |

Príloha č. 1 Technická správa

**Názov stavby:** **„Obnova telocvične na ZŠ Turnianska“**

**Investor:** Mestská časť Bratislava-Petržalka

**Miesto stavby:** Základná škola Turnianska 10, 851 07 Bratislava-Petržalka

1. **Všeobecný popis:**

Predmetom zákazky je výmena pôvodných drevených podláh a obkladov vo veľkej a malej telocvični za nový športový certifikovaný podlahový systém a nový obklad z brezovej preglejky. Odstránenie starých malieb na stenách s následným lokálnym vyspravením stien a kompletnou maľbou stien bielou farbou.

1. **Popis prác súvisiacich s predmetom zákazky:**

1. Demontáž pôvodných podláh a obkladov vo veľkej a malej telocvični, demontáž športového vybavenia telocvične (rebriny, tyče na šplh, tyče na volejbal)

2. Vyčistenie plochy podláh po demontáži

3. Úprava pôvodnej betónovej dosky po demontáži pôvodnej podlahy – lokálne vyspravenie veľkých nerovností vysprávkovou zmesou a realizácia samonivelizačnej stierky do hr. 10 mm

4. Odstránenie malieb na stenách, lokálne vyspravenie nerovností maltou, maľba stien bielou farbou – dvojnásobné nanášanie

5. Zhotovenie hydroizolácie z asfaltových pásov proti zemnej vlhkosti

6. Dodávka a montáž plastových líšt na zakrytie elektrických káblov

7. Montáž športovej podlahy na odpruženom rošte s nášľapnou PVC vrstvou so zdvíhaním a nivelovaním systému do výšky max. 190 mm od betónového podkladu

8. Montáž dreveného obkladu z brezovej preglejky

9. Dodávka a montáž laminátových dverí medzi telocvičňami

10. Realizácia ventilačných drevených masívnych líšt

11. Čiarovanie športovísk maľovaním dvojzložkovou polyuretánou farbou – čiarovanie bude obsahovať 2x volejbal, basketbal a floorball

12. Spätná montáž športového vybavenia telocvične

13. Úprava prahov a prechodov v telocvičniach

**Minimálne požiadavky na drevený odpružený rošt ( napr. Elastik MFP 70 ):**

* rošt musí byť certifikovaný a musí spĺňať charakteristiky normy STN EN 14 904
* odpružený rošt musí obsahovať pružné podložky hr. 20 mm, ktoré sú súčasťou kmitového nosiča hrúbky 19 mm, ďalšiu vrstvu bude tvoriť slepá podlaha hrúbky 16 mm, modul na rozloženie zaťaženia tvorí poslednú vrstvu odpruženého roštu, ktorú tvorí drevotriesková doska, príp. OSB doska hrúbky 12 mm, podľa EN 13968-P5, pevnosť V 100 E1
* hodnota absorcie nárazu podľa normy viac ako 55%
* hodnota vertikálnej deformácie v intervale 2,3 – 5,0mm
* hodnota odrazu lopty viac ako 90%
* konštrukčná výška odpruženého roštu má výšku 67 mm

**Minimálne požiadavky na nášľapnú vrstvu - športový PVC povrch (napr. TARAFLEX Sport Evolution):**

* PVC šport. povrch musí byť certifikovaný a musí spĺňať charakteristiky normy STN EN 14 904
* min. hrúbka PVC športového povrchu 7,5 mm
* index IPI ( impact protection index) min. 73%
* absorcia nárazu – P1
* VOC emisie menšie alebo rovné ako100μg/m3
* Reakcia na oheň Dfl-s1
* v PVC povrchu sa musí nachádzať výstuha zo sklennej siete
* nášľapná kalandrovaná vrstva musí byť tvorená viacerými vrstvami čistého vynilu

v hr. min. 2 mm

**Minimálne požiadavky a opis realizácie dreveného obkladu v telocvičniach:**

* hrúbka brezovej preglejky min. 18mm
* kvalita brezovej preglejky min. BB/Cp
* realizovaný podkladový rošt pozostáva z dvoch úrovní – t.j. Vodorovný a zvislý rošt, vodorovné rošty budú v piatich úrovniach a zvislé rošty s maximálnou roztečou 415 mm po celom obvode
* v obkladoch budú zrealizované otváracie vráta z brezovej preglejky v počte 4 ks – rozmer vrát cca 2,00 x 1,00 m – vráta budú obsahovať vnútorné pánty z dôvodu bezpečnosti pri športovaní, aby pánty nevyčnievali do plochy ihriska – vráta budú slúžiť pre odkladacie priestory v telocvični

Poznámka: Všetky materiály uvedené vo Výkaze-Výmer je možné nahradiť obdobnými materiálmi s podobným alebo lepšími stavebno-technickými vlastnosťami iných certifikovaných výrobcov, ktoré dodávateľ bude dokladovať certifikátmi a technickými listami jednotlivých výrobcov.

1. **Všeobecný popis:**

Práce budú prebiehať na základnej škole vo veľkej a malej telocvični. Zhotoviteľ je povinný na vlastné náklady pri všetkých činnostiach súvisiacich s predmetom zákazky v priestoroch objednávateľa zabezpečiť čistotu a poriadok, dodržiavať platné predpisy v oblasti PO a BOZP. Všetky náklady (napr. doprava) spojené s predmetom zákazky musí zhotoviteľ zahrnúť do ceny. Realizácia diela začne protokolárnym odovzdaním staveniska zhotoviteľovi a bude ukončená protokolárnym odovzdaním diela objednávateľovi.

Pred realizáciou diela zhotoviteľ musí s technickým dozorom odsúhlasiť farebnosť jednotlivých prvkov a predložiť technický list produktu a certifikát zhody.

Pri všetkých prácach je potrebné dodržiavať platné normy EN a STN a technologický postup stanovený výrobcom zvoleného materiálu (lepidlo, PVC a pod.)

V prípade, že zhotoviteľ počas realizácie zákazky zistí nové skutočnosti, ktoré majú vplyv na realizáciu, bezpečnosť príp. cenu zákazky a nebolo s nimi uvažované pred realizáciou je povinný bezodkladne informovať dozor stavby, s ktorým určia ďalší postup prác.

Príloha č. 4 Vecný a časový harmonogram realizácie Diela

STAVBA: „Obnova telocvične na ZŠ Turnianska“

ZHOTOVITEĽ :

VYPRACOVAL:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Časový harmonogram** | | | | | | | | | |
| **názov pracovného postupu, činnosti** |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

Príloha č. 5 Zoznam subdodávateľov

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Por. č**. | **Obchodné meno** | **Sídlo subdodávateľa,**  **IČO** | **Označenie registra, v ktorom je subdodávateľ zapísaný, číslo zápisu** | **Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)** | **Predmet dodávok prác alebo služieb** | **Podiel na celkovom objeme dodávky (%)** | **Podiel subdodávky v € bez DPH** |  |
|  | 1 |  |  |  |  |  |  |  |  |
|  | 2 |  |  |  |  |  |  |  |  |
|  | 3 |  |  |  |  |  |  |  |  |
|  | 4 |  |  |  |  |  |  |  |  |
|  | 5 |  |  |  |  |  |  |  |  |
|  | 6 |  |  |  |  |  |  |  |  |
|  | 7 |  |  |  |  |  |  |  |  |
|  | 8 |  |  |  |  |  |  |  |  |
|  | 9 |  |  |  |  |  |  |  |  |
|  | 10 |  |  |  |  |  |  |  |  |